Kepimpinan Ismail Sabri Yaakob

Ismail Sabri Yaakob telah dilantik sebagai Perdana Menteri Malaysia ke-9 oleh Sultan Abdullah Ri'ayatuddin Al-Mustafa Billah Shah di Istana Negara pada 21 Ogos 2021 selepas diperkenankan oleh Yang di-Pertuan Agong pada 20 Ogos 2021 berikutan peletakan jawatan Muhyiddin Yassin sebagai Perdana Menteri Malaysia ke-8 pada 16 Ogos 2021 berikutan kehilangan sokongan majoriti daripada 120 orang ahli Dewan Rakyat di pihak kerajaan dan pembangkang dan tekanan daripada rakyat Malaysia akibat daripada pandemik COVID-19 di Malaysia dan pelaksanaan darurat oleh Muhyiddin pada awal bulan Januari 2021.

Ismail Sabri merupakan perdana menteri paling singkat dalam sejarah malaysia.

Ismail Sabri Yaakob telah dipilih sebagai calon perdana menteri oleh Barisan Nasional dan turut disokong oleh parti gabungan lain dalam kerajaan iaitu PN dan GPS serta beberapa ahli Dewan Rakyat daripada Bebas yang menyokong kerajaan.

 100 hari pertama 
Ismail Sabri mengumumkan bahawa pencapaian pentadbirannya sepanjang 100 hari pertama menjadi perdana menteri ialah sebanyak 90% berdasarkan KPI yang telah ditetapkan oleh beliau untuk menggambarkan prestasi beliau dan menteri kabinetnya dalam tempoh 100 hari pertama. Pencapaian tersebut diterjemahkan dalam Program 100 Hari Aspirasi Keluarga Malaysia yang bermula pada 9 Disember sehingga 12 Disember 2021 selama empat hari yang membolehkan rakyat melihat segala pencapaian kerajaan pimpinan Ismail Sabri dalam tempoh tersebut.

Namun terdapat beberapa pihak mempersoalkan dan mempertikaitkan prestasi dan kejayaan 100 hari pertama kerajaan pimpinan Ismail Sabri termasuk daripada pihak parti pembangkang.

 Keluarga Malaysia 
Keluarga Malaysia merupakan idea yang diperkenalkan oleh Ismail Sabri pada 22 Ogos 2021 dalam ucapan sulungnya sebagai perdana menteri. Ia telah dilancarkan secara rasmi pada 23 Oktober 2021 di Kuching, Sarawak. Konsep ini antara lain menyeru rakyat Malaysia mengenepikan perbezaan dalam memulihkan negara bagi menggembleng tenaga dalam cabaran menghadapi pandemik COVID-19 dan merealisasikan Wawasan Kemakmuran Bersama 2030.

 Rujukan 

 Pautan luar 

 Teks Ucapan Perdana Menteri ke-9 YAB Dato' Sri Ismail Sabri Yaakob pada 22 Ogos 2021 
 Teks Ucapan Sempena Pelancaran Keluarga Malaysia pada 23 Oktober 2021 
Kategori:Sejarah politik Malaysia
Kategori:Politik Malaysia